Die Versoeking van Jesus in die woestyn - www.bybelkennis.co.za
Daar is verskille tussen die versoeking van Adam en dié van Jesus:
Adam is in die tuin van Eden versoek terwyl Jesus in die woestyn versoek is.
Adam is in die teenwoordigheid van sy vrou versoek terwyl Jesus in absolute eensaamheid in die woestyn versoek is.
Adam is versoek in 'n tuin met allerhande vrugte, terwyl Jesus in die woestyn nadat Hy veertig dae en nagte gevas het, versoek is.
Daar is ook ooreenkomste tussen Adam en Jesus se versoekings:
Satan se versoeking is baie subtiel. Hy vra wat na 'n baie eenvoudige vraag lyk: Het God werklik gesê julle mag van geen boom in die tuin eet nie (Genesis 3). Natuurlik is dit nie waar nie en Eva help hom reg – hulle mag van al die bome in die tuin eet, behalwe van die boom in die middel van die tuin. Wat die Satan doen, is dat hy vir Eva op die beperking laat fokus en nie op die vryheid nie. Hy gee voor Adam en Eva is nie outonoom nie – hulle is nie vry om te kies nie. Eers daarna kom Satan met 'n direkte teenstelling van wat God gesê het: Julle sal beslis nie sterf nie. Nou is hy nie meer subtiel nie, maar direk.